wickkiey/tamil-wikipedia-chunked huggingface dataset:
# திருகோணமலை மாணவர்கள் படுகொலை, 2006

**திருகோணமலை மாணவர் படுகொலை** என்பது 2006 சனவரி 2 ஆம் நாள் இலங்கையின் கிழக்கே திருகோணமலை, நிலாவெளி கடற்கரையில் ஐந்து இலங்கைத் தமிழ் மாணவர்கள் சிறப்பு இராணுவப் படையினரால் படுகொலை செய்யப்பட்ட நிகழ்வைக் குறிக்கும்.
# திருகோணமலை மாணவர்கள் படுகொலை, 2006

## நிகழ்வு

படுகொலைகள் 2006 சனவரி 2 திங்கட்கிழமை இடம்பெற்றன. இம்மாணவர்கள் கடற்கரையில் விளையாடிக் கொண்டிருக்கும் போது அங்கு வந்த படையினரால் கைது செய்யப்பட்டுப் பின்னர் சுட்டுக் கொல்லப்பட்டனர். மாணவர்கள் அனைவரும் தமது உயர்தர சோதனையை முடித்து விட்டு பல்கலைக்கழக நுழைவு அனுமதியை எதிர்பார்த்துக் காத்திருந்தவர்கள் ஆவர். இலங்கைக் காவல்துறையினரும், அரசாங்கமும் இச்சம்பவத்தை ஆரம்பத்தில் மறுத்திருந்தாலும், பின்னர் இவர்கள் அனைவரும் விடுதலைப் புலித் தீவிரவாதிகள் என்றும், அரசுப் படைகள் மீது கிரனைட்டு கொண்டு தாக்க முற்பட்ட வேளையில் கிரனைட்டு வெடித்து இவர்கள் கொல்லப்பட்டதாகக் கூறினர்.  
படுகொலை செய்யப்பட்ட மாணவர்களின் விபரங்கள்:
- மனோகரன் ரஜீகர் (பி. 22.09.1985, அகவை 21)
- யோகராஜா ஹேமச்சந்திரா (பி. 04.03.1985, அகவை 21)
- லோகிதராஜா ரோகன் (பி. 07.04.1985, அகவை 21)
- தங்கதுரை சிவானந்தா (பி. 06.04.1985, அகவை 21)
- சண்முகராஜா கஜேந்திரன் (பி. 16.09.1985, அகவை 21)
# திருகோணமலை மாணவர்கள் படுகொலை, 2006

## தாக்கங்கள்

### இலங்கை அரசு

இறந்த மாணவர்களின் உடல்களைப் பரிசோதித்த அரசுப் பிணை ஆய்வாளர், இறந்த மாணவர்களின் உடல்களில் துப்பாக்கிச் சூடுகள் காணப்பட்டதாகவும், இவர்கள் மிகக்கிட்டிய தூரத்தில் இருந்து சுட்டுக் கொல்லப்பட்டதாகத் தெரிவித்தார்.  
எல்லைகளற்ற செய்தியாளர்களின் தகவலின் படி, படுகொலை செய்யப்பட்ட மாணவர்களைப் புகைப்படங்கள் எடுத்ததாகக் கூறப்படும் தமிழ் ஊடகவியலாளர் சுப்பிரமணியம் சுகிர்தராஜன் துணை இராணுவப் படையினர் எனச் சந்தேகிக்கப்படும் நபர்களால் 2006 சனவரி 26 ஆம் நாள் சுட்டுக் கொல்லப்பட்டார்.
# திருகோணமலை மாணவர்கள் படுகொலை, 2006

## விசாரணை

இப்படுகொலைகள் குறித்த அதிகாரபூர்வ விசாரணைகள் நடைபெற்று வந்தது. இது குறித்து சிறப்பு அதிரடிப் படையினர் பலர் விசாரணைக்கு உட்படுத்தப்பட்டனர். கைது செய்யப்பட்ட அனைவரும் 2013 அக்டோபர் 14 ஆம் நாள் திருகோணமலை நீதவானால் பிணையில் விடுவிக்கப்பட்டனர். 2019 சூலை 3 அன்று திருகோணமலை பிரதான நீதவான் முகம்மது அம்சா குறிப்பிட்ட வழக்கை தொடர்ந்து முன்னெடுப்பதற்குப் போதிய ஆதாரங்கள் இல்லையெனத் தெரிவித்து, சந்தேகத்தில் கைது செய்யப்பட்ட 12 சிறப்பு அதிரடிப்படையினர் உட்பட 13 பேரையும் விடுதலை செய்து தீர்ப்பளித்தார்.
# குச்சூர்

**குச்சூர்,** (Kuchur) தமிழ்நாடு, கடலூர் மாவட்டம், காட்டுமன்னார்கோயில் வட்டத்தைச் சேர்ந்த வருவாய் கிராமம்.  
இது ஒரு அழகான சிறிய கிராமம். இங்கு வாழும் மக்கள் பெரும்பாலோர் விவசாயத்தை நம்பி உள்ளனர். மக்கள் பெரும்பாலும் கல்வி அறிவு பெற்றுள்ளனர் படித்தவர்கள் பெரும்பாலும் வெளியூர்களில் பணி புரிகின்றனர் ஒரு காலத்தில் ஏழ்மையான இருந்த கிராமம் அரசின் நலத்திட்டங்கள் மூலம் பெரிய அளவில் வளர்ச்சி அடைந்துள்ளது  
இங்கு பெருமாள் கோவில் ஒன்று உள்ளது. மேலும் அம்மன் சந்நிதி மற்றும் முருகன் சந்நிதியும் உள்ளன. இங்கு இரண்டு பெரிய குளமும் ஒரு சிறிய குளமும் உள்ளன. குளக்ரையைச் சுற்றி தென்னை மரங்கள் உள்ளன. இவ்வூரிலிருந்து சென்னை, கும்பகோணம், சிதம்பரம் போன்ற பல நகரங்களுக்கும் பேருந்து வசதி உள்ளது,இக்கிராமம் குணவாசல் ஊராட்சியில் அமைந்துள்ளது வார்டு எண் 1ஆகும் ஆயங்குடி,மோவூர்,குணவாசல்,கடம்பூர் ஆகிய கிராமங்களுடன் எல்லையைப் பெற்றுள்ள அழகான கிராமம்
# நியதிப் பயன்

**நியதிப் பயன்** என்னும் நூல் 15 ஆம் நூற்றாண்டில் வாழ்ந்த கண்ணுடைய வள்ளல் இயற்றிய நூல்களில் ஒன்று. கண்ணுடைய வள்ளல் சம்பந்தர் பரம்பரையில் வந்தவர். திருஞான சம்பந்தரை ஆசிரியராக எண்ணி வழிபட்டவர். இவர் இயற்றிய நியதிப் பயன் நூலில் 103 கட்டளைக் கலித்துறைப் பாடல்கள் உள்ளன. அவற்றில் முதல் 23 பாடல்கள் ஆசிரியரிடம் ஐயம் கேட்பது போல அமைந்துள்ளன. ஒவ்வொரு பாடலும் "காழிக் கண்ணுடைச் சம்பந்தனே" என்னும் தொடர் கொண்டு முடிகின்றன. எஞ்சிய பாடல்கள் ஆசிரியர் விடை கூறுவது போல உள்ளன.  
அன்றாடம் செய்யவேண்டிய நியதிகளுக்கு விளக்கங்கள் கேட்கப்படுகின்றன. பான்னர் விளக்கங்கள் சொல்லப்படுகின்றன.  
நியதிகளுக்கு விளக்கம் கூறும் வேறி இரண்டு நூல்களும் உள்ளன. ஒன்று சதமணிக் கோவை. இது 14 ஆம் நூற்றாண்டில் தோன்றிய நூல். மற்றொன்று குருமொழி வினாவிடை இது நியதிப் பயன் நூலுக்குக் காலத்தால் பிந்தியது. பூசை, கிரியை போன்றவற்றிற்கு அமைந்த வினா-விடை.
# சோ. தர்மன்

**சோ. தர்மன்** (*Cho. Dharman*, பிறப்பு: ஆகஸ்ட் 8, 1953) என்பவர் தமிழகத்தைச் சேர்ந்த புதின, சிறுகதை எழுத்தாளர் ஆவார். கரிசல் மண் சார்ந்த வேளாண் மக்களின் வாழ்க்கையைப் பதிவு செய்யும் படைப்பாளிகளில் முக்கியமானவர். கி. ராஜநாராயணனின் எழுத்துகளால் ஈர்க்கப்பட்டு எழுத்தாளராகப் பரிணமித்தவர்களில் ஒருவர். 2019-ஆம் ஆண்டு வரை 13 நூல்களை எழுதியுள்ளார். இலக்கியச்சிந்தனை, தமிழ்வளர்ச்சித்துறை, சாகித்திய அகாதமி விருதுகளைப் பெற்றவர்.
# சோ. தர்மன்

## பிறப்பு

விவசாயக் குடும்பத்தைச் சேர்ந்த சோ. தர்மராஜ் எனும் இயற்பெயர்கொண்ட இவர், பொன்னுத்தாய், சோலையப்பன் ஆகியோருக்கு மகனாக 1953 ஆகத்து 8-ஆம் நாள் தூத்துக்குடி மாவட்டம், கோவில்பட்டி வட்டத்திலுள்ள கடலையூருக்கு அருகில் உருளைகுடி என்னும் சிற்றூரில் பிறந்தார்.
1. சூல் (2016) (சுஜாதா விருதையும் சாகித்ய அகாதமி விருதையும் பெற்ற நூல்)
1. தூர்வை (2017)
1. பதிமூனாவது மையவாடி (2020)
# சோ. தர்மன்

## பிறப்பு

### சிறுகதைத்தொகுதிகள்

1. ஈரம் (சிறுகதைத்தொகுதி)
1. சோகவனம்
1. வனக்குமாரன்
1. அன்பின் சிப்பி (2019)
1. நீர்ப்பழி
# சோ. தர்மன்

## பிறப்பு

### வாழ்க்கை வரலாறு

1. வில்லிசைக்கலைஞர் பிச்சைக்குட்டி (2014)
# சோ. தர்மன்

## விருதுகள்

1. 1992 மற்றும் 1994 ஆண்டுகளில் இலக்கியச் சிந்தனையின் சிறந்த சிறுகதைக்கான விருதினைப் பெற்றிருக்கிறார்.
1. கூகை என்னும் புதினத்திற்காகத் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூலுக்கான பரிசினைப் பெற்றிருக்கிறார்.
1. சூல் என்னும் புதினத்திற்காக 2016-ஆம் ஆண்டிற்கான சுஜாதா விருதைப் பெற்றார்.
1. சூல் என்னும் புதினத்திற்காக 2019-ஆம் ஆண்டில் சாகித்ய அகாதமி விருதைப்பெற்றார்.
1. தமிழ் இலக்கியப் பங்களிப்பிற்காக மனோன்மணியம் சுந்தரனார் பல்கலைக்கழகம் வழங்கும் `மனோன்மணியம் சுந்தரனார் விருது’ - 2019.
# கரணங்கள்

**கரணங்கள்** என்பது பரதநாட்டிய கலையின் ஒரு அலகு ஆகும். *கரணம்* என்ற சொல்லானது கிறு எனும் வடமொழி வழியே வந்ததாகும். இதற்கு *முழுமையான செயல்* என்று பொருள். இதனை சொக்கம் என்றும் சுத்த நிருத்தம் என்றும் அழைக்கின்றனர்.
# கரணங்கள்

## தோற்றம்

தண்டு முனிவருக்கும், பரத முனிவருக்கும் சைவர்களின் முழுமுதற்கடவுளான சிவபெருமான் கரணங்களைக் கற்பித்தார் என்று நாட்டிய சாத்திரத்தின் நாலாவது அத்தியாயமான தாண்டவலட்சணத்தில் குறிப்பிடப்பட்டுள்ளது.
# கரணங்கள்

## வகைகள்

தாலபுஷ்பபுடம் முதலாக கங்காவதரணம் வரை கரணங்களின் வகைகள் நூற்றியெட்டு என்று அறியப்பட்டுள்ளன. இவை நூற்றியெட்டு தாண்டவங்கள் எனவும் அழைக்கப்படுகின்றன.
# கரணங்கள்

## கருவிநூல்

பரதக்கலை (நூல்) - வி.சிவகாமி
# அடவிநயினார் அணை

## அணையின் நீரியல்

- நீா்பிடிப்பு உயரம் – 47.20 மீட்டர்
- அணையின் நீளம் – 670 மீட்டா்
- அணையின் கொள்ளளவு – 175.00 மில்லியன் கனஅடி
- நீா்பிடிப்பு பரப்பு – 15.54 சதுர கிமீ
- அணையின் வழிந்தோடியின் எண்ணிக்கை – ஒன்று
- அணையின் வழிந்தோடியின் அமைப்பு – கட்டுப்பாடற்ற தானாக வழிந்தோடக்கூடியது
- அணையின் வழிந்தோடியின் நீளம் – 100 மீட்டர்
- அணையின் மிகைநீா் வெள்ளோட்ட அளவு – 12600 கஅடி வி
- அணையில் உள்ள மதகுகள் – 2 எண்ணம்
- மொத்தஆயக்கட்டு – 7643.15 ஏக்கா்  
2003 ஆம் ஆண்டு திறக்கப்பட்ட இந்த அணையின் மூலம் சுமார் 7643.15 ஏக்கர் நிலம் பாசன வசதி பெறுகிறது.
# அடவிநயினார் அணை

## சுற்றுலாத் தலம்

சுமார் 2 கோடி ரூபாய் மதிப்பீட்டில் இங்கு சாலை, சிறுவர் பூங்கா, கழிப்பறை உள்ளிட்ட பல்வேறு அடிப்படை வசதிகள் உருவாக்கப்பட்டுள்ளன . குற்றாலப் பருவ நேரத்தில் தமிழக சுற்றுலாப் பயணிகள் மட்டுமின்றி கேரளா உட்பட பிற மாநில சுற்றுலாப் பயணிகளும் இங்கு வருகை தருவர்.
# உத்தரகாண்டம் (ஒட்டக்கூத்தர்)

**உத்தரகாண்டம்** என்பது கம்ப இராமாயணத்தின் இறுதிக் காண்டமாக ஒட்டக்கூத்தரால் இயற்றப்பட்டது.  
கம்பர் தம் இராமாயணத்தைப் பாலகாண்டம் முதல் யுத்தகாண்டம் முடிய உள்ள ஆறு காண்டங்களில் நிறைவு செய்துள்ளார். யுத்த காண்டத்தின் நிறைவில், விடைகொடுத்த படலம் என்றொரு படலம் உள்ளது. அதில் சுக்ரீவன், அனுமன், வீடணன் முதலியோர்க்கு பரிசில்கள் கொடுத்து இராமன் விடை தந்து அனுப்பிய செய்தி கூறப்பட்டுள்ளது.  
:பரதனை யினைய கோவைச் சத்துருக் கனனைப் பண்டை விரதமா தவனைத் தாயர் மூவர் மிரிலைப் பொன்னை
:வரதனை வலங்கொண் டேத்தி வணங்கினர் விடையுங் கொண்டெ
:சரதமா நெறியும் வல்லோர் தத்தம் பதியைச் சார்ந்தார்  
என்ற பாடல் மூலம் அறியலாம். அதன் பின்பு இராமர் பல்லாண்டு நெறி தவறாமல் ஆட்சி செய்ததை விளக்கி, இராமாயணத்தைக் கம்பர் நிறைவு செய்து விட்டார். அதன்பின் நிகழ்வுகளுக்கு ஒட்டக் கூத்தர் வடிவம் கொடுத்துள்ளார்.
# உத்தரகாண்டம் (ஒட்டக்கூத்தர்)

## ஒட்டக்கூத்தர்

கலைமகளின் அருள் வாய்த்தமையால், அவர் உத்தரகாண்டத்தை இயற்றினார் என்று கூறுவர். இவருக்கு வாணிதாசன் என்ற பெயருண்டு. அது *சோழ மண்டலச் சதகத்தில்* சொல்லப்படுகின்றது. இவர் இயற்றிய பாடல்களின் மாண்பைக் கண்டு சோழன் இவரைத் தம் அவைக் களப் புலவராக ஆக்கிக் கொண்டார். இவர் *தக்கயாகப் பரணி, மூவருலா* ஆகிய நூல்களை இயற்றினார். உத்தர காண்டம் பதினேழு படலங்களைக் கொண்டது.  
சிலப்பதிகாரம், அறம்பொருள் இன்பம் என்னும் முப்பொருளைக் கூறுகின்றது. ஆனால், வீடுபேற்றினை கூறவில்லை என்பர். அக்குறையை நீக்க சீத்தலைச் சாத்தனார் வீட்டின் பத்தைக் கூற மணிமேகலையெனும் காப்பியத்தைப் படைத்து நிறைவு செய்தார். ஆதலால் இவ்விருநூல்களை இணைத்து இரட்டைக்காப்பியம் என்பர். கம்பர் ஆறுகாண்டத்தைப் படைத்தார். அதன் பின் நிகழும் நிகழ்வுகளை ஒட்டக் கூத்தர் பதினேழு படலங்களில் நிறைவு செய்துள்ளார். இவ்விரண்டும் இணைந்த நிலையில், இராமனின் மாண்புகள் நிறைவுறுகின்றன. ஒரு காப்பியத்தோடு இன்னொரு காப்பியம் ஒன்றி இணைந்த நிலையில் தண்டியாரின் காப்பிய இலக்கணம் நிறைவுறுகிறது. ஆதலால் இவ்விரு நூல்களை இரட்டை இராமாயணக் காப்பியங்கள் எனலாம்.  
இராமனது ஆட்சியின் மாண்பு, இராவணன் அடைந்த வீழ்ச்சியைப் பற்றிக் கூறுவதோடு, எத்தகைய பேராற்றல் படைத்தவனாய் இருந்தாலும் காமச் சேற்றில் வீழ்வானாயின் அவன் வீழ்ச்சி வல்லே அமைந்து விடும்.  
:எனைத்துணை யர் ஆயினும் என்னாம் தினைத்துணையும்
:தேரான் பிறனில் புகல் (திருக்குறள்.பா.144)  
:பகைபாவம் அச்சம் பழியென நான்கும்
:இகவாம் இல்லிறப்பான் பண் (திருக்குறள் பா.146)  
:எளிதென இல்லிறப்பான் எய்தும்எஞ் ஞான்றும்
:விளியாது நற்கும் பழி (திருக்குறள்.பா.145)  
மேற்கூறிய குறட்பாக்கள் இராவணனின் வாழ்வியலுக்குச் சான்றாகும்.
# உத்தரகாண்டம் (ஒட்டக்கூத்தர்)

## இராவணனின் இழிதகவு

வேதவதி, தந்தையின் விருப்பத்தோடு திருமாலையே தன் கணவனாக எண்ணி உள்ளத்தால் தொழுது வணங்கித் தவஞ் செய்கிறாள். அவள் பேரழகைக் கண்ணுற்ற இராவணன் காமுற்றான். வேதவதி தன் நிலையை எடுத்தியம்பியும் இராவணன் கேளாமல் தன்னாற்றலை எடுத்துக்கூறித் தன்னை மணக்குமாறு கூறி அவள் கரத்தைப் பற்றினான். வெகுண்டெழுந்த வேதவதி “என் சொல்லை மீறி என் கையைத் தீண்டினாய் இனி, உனக்கும் இலங்கைக்கும் உறவினர்க்கும் கேடு உண்டாகத் தோன்றுவேன்“ என்று கூறித் தீயில் மூழ்கினாள். அவளே பின் சீதையாகப் பிறந்து இராமனை மணந்து, காட்டகம் புகுந்து இலங்கையில் சிறையிலிருந்து இராவணனும் குலமும் இலங்கையும் அழிவதற்குக் காரணமாகிறாள்.  
சிலகாலம் சென்ற பின்பு, இராவணன் அளகாபுரிக்கு அருகில் சேனையோடு தங்கியிருக்கையில், அரம்பை தன் கணவன் நளகூபரனை நோக்கி அழகியல் அழைப்போடு சென்றாள். அவளைக் கண்ணுற்ற இராவணன் யார் நீ‘ என்கின்றான். அவள் தன் பெயரையும் தன் கணவன் பெயரையும் சொல்கின்றபோது அவளை அணையப் புகுகின்றான். அது போழ்து “நெறியற்ற செயலைச் செய்யாதீர் என்று தொழுது குபேரன் மகனாகிய நளகூபரன், உறவு முறையால் நின்மைந்தனே, ஆதலால் நீர் எனக்குக் குரு“, என்கிறாள். அச் சொற்கேளாமல் அவளை வலியப் போகவிடத்தினைத் துய்க்கின்றான்.  
அவனை வெறுத்து அவள், இனி இவ்வுலகில் மாதர்தம் சிந்தை உடன்பாடின்றி, எவரைத் தீண்டினாலும், அவர்தம் கற்புக் கனலால் வெந்து வீழ்வாய்,“ எனச் சபித்தாள். இந்நிலையைக் கணவன்பால் கூற அவன் வெகுண்டு, இனி இராவணன், “பிறன் மனைவியைத் தீண்டினால் அவன் பொன் முடிகளோடு தலையெல்லாம் பொடியாகி வீழ்க“, எனச் சபிக்கின்றார்.  
வருணனோடு போர்புரிந்து வெற்றியுடன் இலங்கை நோக்கிச் செல்கையில், அந்தணர்-கன்னியர், அசுர மகளிர், கந்தருவப் பெண்டிர் முதலியோரைக் காண்கின்றான். அவர்களை அனைவரையும் தம்புட்பக விமானத்தில் ஏற்றிக் கொண்டு இலங்கையை நோக்கிச் சென்றான். அதுபொழுது அவர்கள் நடுங்குகின்றனர். எங்கள் புதல்வியரை நடுங்கச் செய்தமையால் இராவணன் “இலங்கை நகர் பாழாக முடியுடனே தலையற்று வீழ்க“ என்று பெற்றோர்கள் சபிக்கின்றார்கள்.  
இம்மூவகை நிகழ்வுகள் இராவணன் வீழ்ச்சிக்கு அடித்தளமாயமைகின்றன.
# உத்தரகாண்டம் (ஒட்டக்கூத்தர்)

## இராமன் பாராட்டல்

இராமன் சீதைபால் கொண்ட அன்பினைச் சித்திர கூட மலையில் உள்ள பல்வகையான இயற்கைக் காட்சிகளைச் சீதைக்குக் காட்டும்போது ஒவ்வொரு காட்சிக்கும் ஒவ்வொரு வகையாகச் சீதையை விளித்துத் தன் அன்பைப் புலப்படுத்துகின்றான்.  
:“வாளும் வேலும் விட்டாயின அணையகண் மயிலே!”
:குருதி வாளெனச் செவ்வரி பரந்த கட்குயிலே!
:உவரிவாயன்றிப் பாற்கடல் உதவிய அமுதே!
:ஆடுகின்ற மாமயிலினும் அழகிய குயிலே!
:வில்லி வாங்கியசீலை யெனப்பொலி நுதல்விளக்கே!
:ஒருவில் பெண்மையென் றுரைக்கின்ற வுடலினுக்குயிரே!
:நிலைந்த போதினும் அமுதுஒக்கும் நேரிழை
:மடந்தை மார்களில் திலகமே!
:தெரிவை மார்க்கொரு கட்டளையெனச் செய்ததிருவே  
எனப் பலப்பட, சீதையின் உறுப்புக்களையும் பண்பு நலன்களையும் கற்பின் மாண்பினையும் விளக்கமாகக் கூறி மகிழ்கின்றான்.
# உத்தரகாண்டம் (ஒட்டக்கூத்தர்)

## சீதையின் மாண்பு

அசோகவனத்தில் சீதை சிறையிருந்தாலும், மாசற்றவள் என்பதைத் தீப்புகுந்து காட்ட வேண்டும் என்று கூறியதும், அவ்வண்ணமே சீதை எரிபுகுந்து தூயவள் என்பதை நிலை நாட்டினாள். அதனால், இராமன், சீதையின் கற்பில் எள்ளளவும் ஐயமில்லாமல் சீதையை அரசியாகக் கொண்டு அயோத்தியை மாண்புற ஆட்சிபுரிகின்றான்.
# உத்தரகாண்டம் (ஒட்டக்கூத்தர்)

## சீதை வனம்புகல்

மக்களுக்குச் சீதையின் பாலுள்ள கருத்து, மாறுபட்ட நிலையிலிருந்தது காமத்தினை நயந்து செய்யும் இராவணனது இலங்கையில் சிறையிருந்த சீதையை அயோத்தி அரசியாக அமர்த்தியது சற்றும் பொருத்தமாக இல்லை என்று கூறலாயினர். இம் மொழிகளைக் கேட்ட இராமன், தன் மனைவியைக் காட்டிலும் நாட்டு மக்களை உயிராக உன்னும் தன்மையினன். மக்களுக்காகவே மன்னவன், என்ற மாண்புறு சிந்தையோடு வாழும் இயல்பினன். இராமன், சீதையின்பால் எல்லையற்ற பேரன்பைக் கொண்டவன் இராமன் என்பதைச் சித்திர கூட மலையில், இயற்கைக் காட்சியைக் காண்கின்றபோது அவற்றினைச் சீதையோடு ஒப்பிட்டுப் பார்த்து மனமகிழ்ந்தவன். அத்தகையோன் இச்சொற்களைக் கேட்டதும் இலக்குவனனிடம் சீதையைக் காட்டகத்தே விட்டு விட்டு வருமாறு ஆணையிட்டான். உயிரினும் இனிய மனைவியை விட நாட்டு மக்களின் கருத்தையே உயரியதாகக் கொண்ட இராமனது, சிறப்பு மிகு கொள்கையை உலகிற்கு எடுத்துக் காட்டுவதுதான். உத்தரகாண்டத்தின் தனித்தன்மையாகும் என்பது ஒரு கருத்து. ராமாயணத்தில் அமைந்துள்ள ஆறுகாண்டங்களைவிட உத்தரகாண்டம் வேறுபட்ட, தனித்தன்மையுடையது. உத்தர காண்டத்தில் சொல்லப்படும் நிகழ்ச்சிகள் ஆறு காண்டங்களில் சொல்லப்படும் நிகழ்ச்சிகளுக்கு உரமூட்டுவனவாகவும் பெருமை சேர்ப்பனவாகவும் அமைந்துள்ளன. உலகியல் நிகழ்வுகளை மிகச் சிறப்பாக ஒட்டக்கூத்தர் சுட்டியுள்ளார். இந்நூலில் வருகின்ற செய்யுட்கள் இனிய இழுமென் ஓசையோடு இலங்கும். நன்னடை, உவமை, உருவகங்கள், தற்குறிப்பேற்றம், பிற அணிகள் ஆகியன நன்கமைந்துள்ளன. இதன் கண் அமைந்துள்ள செய்யுட்கள் பாவினத்தைச் சார்ந்தவையாகும்.
# கிழக்கிந்தியப் பகுதிக் கோட்டைகள், நகரங்கள், குடியிருப்புக்களுக்கான நூல்

**கிழக்கிந்தியப் பகுதிக் கோட்டைகள், நகரங்கள், குடியிருப்புக்களுக்கான நூல்** (போர்த்துக்கேயம்: O Livro das Plantas de todas as fortalezas, cidades e povoaçoens do Estado da Índia Oriental, ஆங்கிலம்: Book of plans of all the forts, towns and villages of East Indies) என்பது போர்த்துக்கேய அரசரின் வேண்டுகோளுக்கு இணங்கத் தயாரித்து அனுப்பப்பட்ட ஒரு கையெழுத்து அறிக்கையைக் குறிக்கும். 1635 ஆம் ஆண்டில் எழுதப்பட்ட இது போர்த்துக்கேயரின் ஆளுகைக்கு உட்பட்ட பகுதிகளில் அமைந்திருந்த பல்வேறு கோட்டைகள், நகரங்கள், குடியிருப்புக்கள் போன்றவற்றை விளக்கும் உரைப் பகுதியையும், அவற்றைக் காட்டும் தளப்படங்களையும் உள்ளடக்கியது. அந்தோனியோ பொக்காரோ, பெட்ரோ பரேட்டோ டி ரெசென்டே ஆகியோர் இணைந்து இதனை உருவாக்கினர். பொக்காரோ இதன் உரைப்பகுதியை எழுதினார். படங்கள் ரெசென்டேயினால் வரையப்பட்டவை.  
போர்த்துக்கேய மொழியில் உள்ள இந்த அறிக்கையில் ஆப்பிரிக்கா, இந்தியா, இலங்கை, கிழக்காசியப் பகுதிகள் ஆகிய பகுதிகளில் இருந்த பல்வேறு கோட்டைகள், நகரங்கள் குறித்த தகவல்கள் உள்ளன. இந்த அறிக்கையின் மூலப் படிகளில் ஒன்று போர்த்துக்கலின் எவ்வொராவில் (Évora) அமைந்துள்ள பொது நூலகத்தில் உள்ளது. பிற்காலத்தில் இதிலிருந்து எடுக்கப்பட்ட கையெழுத்துப் படிகள் சில போர்த்துக்கல், ஐக்கிய இராச்சியம், பிரான்சு, இலங்கை ஆகிய நாடுகளில் உள்ள சில ஆவணக் காப்பகங்களிலும், நூலகங்களிலும் பாதுகாக்கப்படுகின்றன.
# கிழக்கிந்தியப் பகுதிக் கோட்டைகள், நகரங்கள், குடியிருப்புக்களுக்கான நூல்

## வரலாறு

17 ஆம் நூற்றாண்டின் முற்பகுதியில், போர்த்துக்கேயப் பேரரசுக்குப் பல சோதனைகள் ஏற்படலாயின. எழுச்சிபெற்றுவந்த பிற ஐரோப்பிய நாடுகளிடமிருந்தும், இந்தியாவில் உள்ளூர் அரசர்களிடம் இருந்தும் பிரச்சினைகளுக்கு முகம் கொடுக்க வேண்டியிருந்தது. போர்த்துக்கேயப் பேரரசின் ஆசியப் பகுதியில் சில இடங்களை ஒல்லாந்தர் கைப்பற்றிக்கொண்டனர். இந்தியாவின் தக்காணப் பகுதியில் முகலாயர்களின் தொல்லைகள் இருந்தன. இலங்கையிலும் கண்டி இராச்சியத்துடன் போரிடவேண்டி இருந்தது. இதனால், ஆசியப் பகுதிகளில் இருந்து கிடைத்துவந்த வருமானம் குறைந்தது. ஐரோப்பாவில் சில முக்கியமான வணிகப் பொருள்களின் விலை வீழ்ச்சியும் போர்த்துக்கேயப் பேரரசைப் பாதித்தது. நிலைமையைச் சரி செய்வதற்கான திட்டங்களைத் தீட்டுவதற்கு, ஆசியப் பகுதிகளில் இருந்த போர்த்துக்கேயரின் நிர்வாக, பாதுகாப்பு, பொருளாதார நிலைமைகள் குறித்த தரவுகள் தேவைப்பட்டன.  
1632 ஆம் ஆண்டு, போர்த்துக்கேயப் பேரரசின் ஆளுகைக்கு உட்பட்டுக் கீழைத்தேச நாடுகளில் அமைந்திருந்த நிலப்பகுதிகள், கோட்டைகள், துறைமுகங்கள் போன்றவை தொடர்பான விவரங்களைத் தரும்படி, அக்காலத்தில் போர்த்துக்கேய இந்தியாவின் வைசுராயாக இருந்த டொம் மிகேல் டி நோரொன்யாவுக்கு, அக்காலத்தில் இசுப்பெயின், போர்த்துக்கல் ஆகிய இரு நாடுகளுக்கும் அரசராக இருந்த இரண்டாம் பிலிப்பு கட்டளை இட்டார். அக்காலத்தில் கோவாவில் போர்த்துக்கேயரின் வரலாற்று எழுத்தராகவும், ஆவணக் காப்பகத்துக்குப் பொறுப்பாளராகவும் விளங்கிய "அந்தோனியோ பொக்காரோ"விடம் இவ்விபரங்களைத் தொகுக்கும் பொறுப்பை நோரொன்யா வழங்கினார். பொக்காரோ உரைப்பகுதியை மட்டுமே எழுதினார். வைசுராயின் செயலராக இருந்த "பெட்ரோ பரேட்டோ டெ ரெசென்டே" போத்துக்கேயரின் ஆட்சிக்குட்பட்ட பகுதிகளிலுள்ள இடங்களின் படங்களை வரைவதில் ஆர்வம் உள்ளவராக இருந்தார். இதனால் ஏற்கெனவே இவ்வாறான படங்களை அவர் தயாரித்திருந்தார். எனவே இந்த அறிக்கைக்கான படங்களை வரையும் பொறுப்பை ரெசென்டேயிடம் வழங்குமாறு பொக்காரோ வைசுராயிடம் கேட்டுக்கொண்டார்.  
இதன் வேலைகள் 1634 ஆம் ஆண்டின் பிற்பகுதியில் நிறைவு பெற்றதாகத் தெரிகிறது. 17 பெப்ரவரி 1635 தேதியிட்ட இரண்டு படிகள் அரசருக்கு அனுப்பப்பட்டன.
# கிழக்கிந்தியப் பகுதிக் கோட்டைகள், நகரங்கள், குடியிருப்புக்களுக்கான நூல்

## வரலாறு

### மூலமும் படிகளும்

இன்று எவ்வொரா ஆவணக் காப்பகத்தில் உள்ள இவ்வாவணத்தின் படி, கோவாவில் இருந்து 1635 ஆம் ஆண்டு அனுப்பப்பட்ட மூலப் படிகளில் ஒன்று என உறுதி செய்யப்பட்டு உள்ளது. இரண்டாவது மூலப்படி இப்போது எங்கு இருக்கிறது எனத் தெரியவில்லை. இந்த மூலப் படிகளில் ஒன்றிலிருந்து படி எடுக்கப்பட்ட மூன்று படிகள் உள்ளன. 1635ல் தேதியிட்ட ஒரு படி போர்த்துக்கலில் மாட்ரிட் தேசிய நூலகத்திலும், 1639 தேதியிட்ட இன்னொரு படி லிசுபன் தேசிய நூலகத்திலும் உள்ளன. அதே நூற்றாண்டில் படியெடுக்கப்பட்ட இன்னொரு ஆவணம் கொழும்பில் உள்ள தேசிய சுவடிகள் திணைக்களத்தில் உள்ளது. உள்ளடக்கங்கள் படிக்குப் படி ஓரளவு வேறுபட்டுக் காணப்படுகின்றன. உரைப்பகுதியில் வேறுபாடுகள் அதிகம் காணப்படாவிட்டாலும், வெவ்வேறு ஓவியர்களால் படி எடுக்கப்பட்ட படங்கள் அதிக அளவில் வேறுபட்டுக் காணப்படுகின்றன.
# கிழக்கிந்தியப் பகுதிக் கோட்டைகள், நகரங்கள், குடியிருப்புக்களுக்கான நூல்

## அச்சுப் பதிப்புகள்

இந்த ஆவணத்தின் முதல் அச்சுப் பதிப்பு 1937-38ல் வெளியிடப்பட்டது. அந்தோனியோ பர்னார்டோ டி பிரகன்சா பெரெய்ரா என்பவர் இதைத் தொகுத்து வெளியிட்டிருந்தார். பின்னர் 1992 ஆம் ஆண்டில் இசபெல் சிட் என்பவர் இரண்டாவது அச்சுப் பதிப்பை வெளியிட்டார். இவ்விரு பதிப்புகளும் எவ்வொராவில் உள்ள மூல ஆவணத்தின் உரைப்பகுதியை அடிப்படையாகக் கொண்டவை. இலங்கையில் இருக்கும் படியை அடிப்படையாகக் கொண்டு, திக்கிரி அபேயசிங்க, அதன் இலங்கை தொடர்பான பகுதிகளை மட்டும் ஆங்கிலத்தில் மொழிபெயர்த்தார். இது 1995 ஆம் ஆண்டில் வெளியிடப்பட்டது.
# கிழக்கிந்தியப் பகுதிக் கோட்டைகள், நகரங்கள், குடியிருப்புக்களுக்கான நூல்

## நம்பகத்தன்மை

இந்த ஆவணத்தின், குறிப்பாக இதில் இணைக்கப்பட்டுள்ள படங்களின் துல்லியத்தன்மை, நம்பகத்தன்மை என்பவை குறித்துப் பலர் சந்தேகம் வெளியிட்டுள்ளனர்.
# சினெல்லன் அட்டவணை

**சினெல்லன் அட்டவணை** (*Snellan chart*) என்பது கண்ணின் பார்வைத் திறனை அளக்கப் பயன்படும் வரைபடம் ஆகும். 1862 ஆம் ஆண்டு ஹெர்மன் ஸ்னெல்லன் என்னும் டச்சு அறிவியலாளரின் நினைவால் இப்பெயர் சூட்டப்பட்டது.
# சினெல்லன் அட்டவணை

## விளக்கம்

பழைய வரைபடத்தில் இறங்குமுகமாக பதினோரு வரிகளில் எழுத்துகள் அச்சிடப்பட்டிருந்தன. முதல் வரியில் ஒரு எழுத்தும் அடுத்தடுத்த வரிகளில் எழுத்துகளின் எண்ணிக்கை அதிகரிக்கும். அளவு குறையும். கண் பரிசோதனை மேற்கொள்ளும் நபர் ஒற்றைக் கண்ணை மூடிக் கொண்டு மற்றொரு கண்ணால் இவற்றை படிக்க வேண்டும். நபரிடம் இருந்து குறிப்பிட்ட தொலைவுக்கு அப்பால் இந்த வரைபடம் மாட்டப்பட்டிருக்கும். கடைசி வரியில் இருக்கும் எழுத்தை படிக்கும் ஒருவருக்கு கண் பார்வை சரியாக உள்ளது என்பது புலனாகும். பெரும்பாலும் எழுத்துகள் ஆங்கில எழுத்துகளாக இருந்தாலும், தமிழிலும், பிற மொழிகளிலும், குறியீடுகளிலும் இந்த வரைபடத்தைக் காண முடியும். தொலைவிற்கும் பார்வைக்கும் விகிதம் ஏற்படுத்தி விடை காண்பர்.
# வளிம விரிவுக் குணகம்

**வளிமத்தின் பருமன் விரிவுக் குணகம்** (Volume coefficient of a gas) என்பது, அழுத்தம் மாறாதிருக்கும் போது ஒரு குறிப்பிட்ட நிறையுடைய வளிமத்தின் வெப்பநிலையினை 1&nbsp;°C அதிகரிப்பதால் தோன்றும் பருமன் அதிகரிப்பிற்கும் அதே பொருண்மையுடைய வளிமத்தின் 0&nbsp;°C வெப்பநிலையில் உள்ள பருமனளவிற்குமுள்ள விகிதம் அந்த வளிமத்தின் பருமன் விரிவுக் குணகம் எனப்படும். இது α என்று குறிக்கப்படும். இதன் மதிப்பு 0.0036 அல்லது 1/273 ஆகும்.  
:<math> \alpha = \frac{V_2 - V_1}{V_0(t_2 - t_1)}.</math>  
**வளிமத்தின் அழுத்த விரிவுக் குணகம்** (Presure coefficient of a gas) என்பது பருமனளவு மாறாது இருக்கும் போது ஒரு குறிப்பிட்ட நிறையுடைய வளிமத்தின் வெப்பநிலையினை 1&nbsp;°C அதிகரிப்பதால் தோன்றும் அழுத்தப் பெருக்கத்திற்கும் அதே நிறையுடைய வளிமத்தின் 0&nbsp;°C வெப்பநிலையில் உள்ள அழுத்திற்கும் உள்ள விகிதம் அந்த வளிமத்தின் அழுத்த விரிவுக் குணகம் எனப்படும். இது β என்று குறிக்கப்படும்.  
:<math> \beta = \frac{P_2 - P_1}{P_0(t_2 - t_1)}.</math>  
β =0.0036.= 1/273 க்குச் சமம்.  
ஒரு வளிமத்தின் α மதிப்பும் β மதிப்பும் சமமாகும்.
# உரை காட்டும் நூல்கள்

தமிழில் இலக்கணம், இலக்கியம், சமயம், மருத்துவம் முதலான பல்துறை நூல்கள் செய்யுள் வடிவில் உள்ளன. அவற்றை எளியோர் உணர்ந்துகொள்ளும் வகையில் அவற்றிற்கு உரைகள் எழுதப்பட்டுள்ளன. அந்த உரைகள் முன்னோர் நூல்களில் உள்ள பாடல்களை மேற்கோள் காட்டி எழுதும்போது அந்தப் பாடல்கள் எந்த நூலில் உள்ளன என்பதையும் குறிப்பிடுகின்றன. இந்த முழுமைநிலையில் கிடைக்கப் பெறாதவை. அவற்றின் பாடல்கள் சில் கிடைத்துள்ளன. இத்தகைய நூல்களை **உரை காட்டும் நூல்கள்** எனக் கொள்கிறோம்.  
மறைஞான தேசிகர் எழுதிய சிவஞான சித்தியார் உரை மேற்கோள்
- பார்த்திபம்
- தர்க்க பரிபாடை
வெள்ளியம்பலத் தம்பிரான் எழுதிய ஞானாவரண விளக்கவுரை மேற்கோள்
- சனன கருவி மாலை
- யோக சாரம்
- புவன கோசம்
- நிராமய தேவர் நூல்
# நிராமய தேவர் நூல்

**நிராமய தேவர் நூல்** என்பது நிராமய தேவர் என்பவரால் இயற்றப்பட்டது. நூலின் பெயர் தெரியாமையால் இந்த நூல் ஆசிரியர் பெயரால் குறிப்பிடப்பட்டுள்ளது. இது உரை காட்டும் நூல்களில் ஒன்று. இது ஒரு வேதாந்த நூல்.  
இந்த நூல் வெள்ளியம்பலத் தம்பிரான் எழுதிய ஞானாவரண விளக்கவுரையில் மேற்கோளாகத் தரப்பட்டுள்ளது. இந்த நூலில் 50 வேதாந்திகளின் பெயர்கள் 50 பாடல்களில் சுட்டப்பட்டுள்ளன. பாடல்கள் பல்வகை விருத்தங்களாலும், சந்த விருத்தங்களாலும் ஆனவை. இந்த நூல் இன்று கிடைப்பதாகத் தெரியவில்லை.
##### பாடல் - எடுத்துக்காட்டு
1
:உரூ உணர்வு இறந்திட்டு ஊமன் கண்டது ஓர் கனவே ஒப்பத்
:தெரிதரும் உணர்விற்கு ஏற்பச் செய்யும் ஆறு ஒன்று இன்றி
:உரை உணர்வு இழந்த நட்டத்து உற்றிடும் மனத்தான் அந்தத்
:திரிதரு பழுது இல் பேரானந்தமே சேர்ந்தது அன்றே.
2
:ஆதலால் ஞானமான அனுபவம் தேயத் தான
:நீதிலாப் பாழும் ஞாதிரு ஞேயமாம் சிவமும் சென்றல்
:தோதொணா மூன்றினோடும்உரை உணர்வு இழந்த நட்டத்து
:ஆதி ஆகும் அனுபூதியது முத்தி ஆகும்
3
:சீவன்-முத்தி, பர-முத்தி, சிவமாம்-முத்தி சொரூபத்தில்
:தோவு-முத்தி மேலான சொரூப நான்கோடு உறும் முத்தி
:நீதி முத்திரையின் முத்தி நீடு ஆனந்த முத்தியுடன்
:ஓது முத்தி ஒருபதுமே வேதாந்தத்தால் உறு முத்தி.
# புவன கோசம்

வெள்ளியம்பலத் தம்பிரான் எழுதிய ஞானாவரண விளக்கவுரை மேற்கோள் நூல்களில் ஒன்று **புவன கோசம்**. பல பாடல்களில் நல்ல நடை இல்லை. என்றாலும் இது அக்காலத்தில் அண்டத்தைப்பற்றி எண்ணிப் பார்த்த நூல் என அறியமுடிகிறது.
##### பாடல் - எடுத்துக்காட்டு
:துன்னு முன் மனைமேல் அதன் மிசைக் காலம் தொழில் சிரம் தத்துவத்து
:வன்ன மெய் நாமம் முதல் நடு இறுதி வயது இலை என்றி நீடு ஒளியாய்
:முன்னரும் அருவாய் மலமுமாய் எல்லாம் முதன்மையோடு அறிவு அணு கிரகம்
:அன்னவை உளவாம் சிவம்; அஃது அடையும்-அவர் பரமுத்தர் என்று அறியே
# யோக சாரம்

வெள்ளியம்பலத் தம்பிரான் எழுதிய ஞானாவரண விளக்கவுரை மேற்கோளாகக் காட்டும் நூல்களில் ஒன்று **யோகசாரம்** என்னும் நூல். கரு தோன்றும் நிலையைக் கூறும் அக்கால அறிவியல் நூல்.
##### பாடல் - எடுத்துக்காட்டு
:காதலனும் காதலியும் காதலால் தாம் புணரின்
:ஏதம் இன்றி மாதாவயின் கருவைத் - தீது இன்றிக்
:கூட்டும் பிராணன் குலையாததான என் கால்
:நாட்டி வளர்க்கும் என நாடு.
# சனன கருவி மாலை

வெள்ளியம்பலத் தம்பிரான் எழுதிய ஞானாவரண விளக்கவுரையில் மேற்கோள் பாடல் குறிப்புடன் தெரியவரும் நூல் இந்த **சனன கருவி மாலை** (ஜனன கருவி மாலை). இது கரு உருவாதல் பற்றிய அக்கால அறிவியல் கண்ணோட்டம்.  
"மற்று விளக்கவுரையில் கூறியன எல்லாம் சனன கருவி மாலையுள் கண்டுகொள்க, ஈண்டு எழுதின் பெருகும் எனக் காட்டிற்றிலம்" - என வெள்ளியம்பலத் தம்பிரான் குறிப்பிடுவதால் இந்த நூலைப்பற்றி அறிய முடிகிறது.
##### பாடல் - எடுத்துக்காட்டு
:அன்னை நுகர்ந்ததன் சாரம் பொழுது மூன்றின் ஆம் கருவின் இரதம் அதன் மலம் நீர் கிட்டம்
:பின் இரதத்து உற்ற மலம் மயிரும் தோலும் பேசு திறத்து இறைச்சி இதன் மலங்களாம் தசையின்
:துள்ளி இடும் மேதை மலப் பித்தம் மேதையினில் சூழ் என்பு மலம் நகமாம் என்பின் மச்சை
:மன்னும் மலம் பீளை சுக்கிலத்தை மச்சை மலம் நெய்ப்புச் சுக்கிலம்-தான் வலி பலம் வாதமுமே
##### அடிக்குறிப்பு
# டின்வால்டு பன்னாட்டு கால்பந்துப் போட்டி, 2013

**2013 டின்வால்டு ஹில் பன்னாட்டு கால்பந்துப் போட்டி** (*Tynwald Hill International Football Tournament*) என்பது பன்னாட்டுக் கால்பந்து சங்கங்களின் கூட்டமைப்பினால் (ஃபீஃபா) அங்கீகரிக்கப்படாத நாடுகள் மாண் தீவில் 2013 சூலை 4 தொடக்கம் சூலை 7 வரை பங்குபற்றிய ஒரு பன்னாட்டுக் கால்பந்துப் போட்டித் தொடராகும். இப்போட்டித் தொடரில் மாண் தீவு அணிக்காக அந்நாட்டின் சென் ஜோன்சு யுனைட்டட் அணி, மற்றும் இரேத்சியா, அல்டேர்னி ஆகியன பி பிரிவிலும், ஒக்சித்தானியா, சீலாந்து வேள்புலம், தமிழீழ கால்பந்து அணிகள் பிரிவு ஏ இலும் விளையாடின. இறுதி ஆட்டத்தில் ஒக்சித்தானியா அணி சென் ஜோன்சு யுனைட்டெட் அணியை 2-0 என்ற கணக்கில் வென்று கோப்பையை வென்றது. தமிழீழக் காற்பந்து அணி இரேத்சியா அணியை 5-0 என்ற கணக்கில் வென்று மூன்றாவது இடத்தைப் பிடித்தது.
# டின்வால்டு பன்னாட்டு கால்பந்துப் போட்டி, 2013

## அரங்கு

| நகரம் | அரங்கம் | கொள்ளளவு | நிகழ்வு |  |
| --- | --- | --- | --- | --- |
| சென் ஜோன்சு | முலென் இ-குளோயி | 3,000 | அனைத்துப் போட்டிகள் | } |
# டின்வால்டு பன்னாட்டு கால்பந்துப் போட்டி, 2013

## பிரிவு நிலை

### பிரிவு A

| அணி |  |  |  |  |  |  |  |
| --- | --- | --- | --- | --- | --- | --- | --- |
| 2 | 2 | 0 | 0 | 13 | 0 | +13 | **6** |
| 2 | 1 | 0 | 1 | 5 | 8 | -3 | **3** |
| 2 | 0 | 0 | 2 | 3 | 13 | –10 | **0** |  
---  
---  
---
# டின்வால்டு பன்னாட்டு கால்பந்துப் போட்டி, 2013

## பிரிவு நிலை

### பிரிவு பி

| அணி |  |  |  |  |  |  |  |  |
| --- | --- | --- | --- | --- | --- | --- | --- | --- |
| சென் ஜோன்சு யுனைட்டெட் | 2 | 2 | 0 | 0 | 5 | 1 | 4 | **6** |
| 2 | 1 | 0 | 1 | 3 | 5 | –2 | **3** |  |
| 2 | 0 | 0 | 2 | 3 | 5 | –2 | **0** | } |  
---  
---  
---
# டின்வால்டு பன்னாட்டு கால்பந்துப் போட்டி, 2013

## இறுதி நிலை

### 5ம் இடத்துக்கான ஆட்டம்

---  
---
# டின்வால்டு பன்னாட்டு கால்பந்துப் போட்டி, 2013

## இறுதி நிலை

### 3ம் இடத்துக்கான ஆட்டம்

---  
---
# டின்வால்டு பன்னாட்டு கால்பந்துப் போட்டி, 2013

## இறுதி நிலை

### இறுதி ஆட்டம்

---  
---
# டின்வால்டு பன்னாட்டு கால்பந்துப் போட்டி, 2013

## இறுதி நிலை

### இலக்கு அடித்தவர்கள்

;4 இலக்குகள்  
- கயெத்தானோ நிக்கொலாசு
- பியூடி அலெக்சிசு  
;3 இலக்குகள்  
- ஜிவிந்தன் நவநீதகிருஷ்ணன்  
;2 இலக்குகள்  
- ஜான் ரிக்லி
- சோரோ கில்கெம்
- பனுசாந்த் குலேந்திரன்
- மதன்ராஜ் உதயணன்]]  
;1 இலக்கு  
- ராயன் மூர்
- சாய் பிரசு
- சைமன் சார்ல்ட்டன்
- மாக்சுவெல் ஜேம்சு
- வில்லியம்சு பவுல்
- மூர் ரிச்சார்டு  
- ரொனால்டு சைமன்
- மார்ட்டின் நெல்சன்
- நிக்கொலாசு அர்ட்
- ராகவன் பிரசாந்த்
- மதன்ராஜ் உதயணன்
- மயூரன் ஜெகநாதன்  
- சிவரூபன் சத்தியமூர்த்தி
- தெசாச்சி நிக்கொலாசு
- தைலன் செபத்தியன்
- காமெட் எரிக்
- டெவின் அந்திரியோலி
- அலெக்சாந்திரோ டெல் ரியோ  
;தன்னுடைய இலக்கு  
- லாரன்சு ஆண்டி (இரேத்சியாவிற்காக)
# பார்த்திபம்

மறைஞான தேசிகர் எழுதிய சிவஞான சித்தியார் உரையில் மேற்கோள் மேற்கோள் பாடல்களுடன் குறிப்பிடப்படும் நூல்களில் **பார்த்திபம்** என்பது ஒரு நூல். இது சைன சித்தாந்தம் கூறும் நூல் எனத் தெரிகிறது. அட்ட-குணங்கள் இவை எனச் சிவஞான சித்தியார் கூறும் 296 ஆம் பாடல் உரையில் இந்த நூலும் பாடலும் உரை விளக்கத்தில் தரப்பட்டுள்ளது.  
இந்த நூல் இப்போது இல்லை. திருவாவடுதுறை ஆதீனத்தில் 'பார்த்திவ பத்ததி' என்னும் பெயருடன் ஒரு நூல் பயிலப்பட்டு வருகிறது. இது இது பிற்கால நூல். பார்த்திபம் முற்கால நூல்.
##### பாடல்
:தோற்றும் அனந்த ஞானத்தோடு அனந்த தரிசனமும்
:தோற்றும் அனந்த வீரத்தோடு அனந்த சுகத்துடனே
:ஆற்றிய நாமம் இன்மை கோத்திரம் இன்மை ஆயுல் இன்மை
:ஏற்றியதோர் அழியாகு இயல் அன்பர் இங்கு ஏந்திழையே
# மாயக்குரல்

**மாயக்குரல்** (*ventriloquism*) என்பது தனது குரலை வைத்து ஒரு மாயமான தோற்றத்தில் ஒலி எழுப்புவது. பிறர் பார்வையில் ஒரு பொம்மை அல்லது அவர் உபயோகிக்கும் பொருள் பேசுவது போன்று ஒரு மாயத் தோற்றத்தை ஏற்படுத்தும் ஒரு கலையாகும். இதை நடத்துபவர் "மாயக்குரல் மன்னர்" (Ventriloquist) எனப்படுவார். தற்பொழுது இது பிரபலமாக உள்ளது. மிக அதிகமாக தற்பயிற்சியின் மூலமாக இது சாத்தியமாகிறது. தனது குரலில் மாற்றங்களை ஏற்படுத்தி செயல்படுவதாக இது உள்ளதால் முகபாவனை அசைவின்றி குரல் வெளிப்படும் இடத்திற்கு கவனத்தை திரும்ப செய்து அவற்றின் மூலம் இந்த கலை செயற்படுத்தப்படும்.
# பரனா ஆறு

| name = பரனா ஆறு
| native_name =
| other_name = இரியோ பரனா
| other_name1 = இரியோ பரனா
| category =  
| image = Paraná.jpg
| image_size = 300
| image_caption = அர்கெந்தீனாவின் புவெனஸ் ஐரிஸ் மாநிலத்தில் சராட்டேயில் காணப்படும் பரனா ஆற்றின் தோற்றம்  
| etymology =
| nickname =  
| country =
| country1 =
| country2 =
| state =
| region = மெசபொடொமியா, அர்கெந்தீனா
| district =
| municipality =  
| parent =
| tributary_left =
| tributary_right =
| city =
| landmark =  
| source = Paranaíba River
| source_location = Rio Paranaíba
| source_region = Minas Gerais
| source_country = Brazil
| source_elevation = 1148
| source_length = 1070
| source_length_unit = km
| source_lat_d = 19
| source_lat_m = 13
| source_lat_s = 21
| source_lat_NS = S
| source_long_d = 46
| source_long_m = 10
| source_long_s = 28
| source_long_EW = W
| source_coordinates_note =
| source1 = கிராண்ட் ஆறு
| source1_location = பொக்கைனா டெ மினாசு
| source1_region = மினாசு கெரைசு
| source1_country = பிரேசில்
| source1_elevation =
| source1_length = 1090
| source1_length_note =  
| length = 4880
| length_note = தென்னமெரிக்க ஆறுகளில் அமேசான் ஆற்றை அடுத்து இரண்டாவது மிக நீளமான ஆறாக இது விளங்குகிறது. "பர ரெகெ ஒனவா" என்ற சொற்றொடரின் சுருக்கமே பரனா ஆகும். டுப்பி மொழியில் இதன் பொருள் "கடலைப் போன்றது" என்பதாகும்.  
தெற்கு பிரேசிலில் பரனைபா ஆறும் கிராண்ட் ஆறும் சந்திக்கும் இடத்திலிருந்து இது தொடங்குகிறது. இறுதியில் பரகுவை ஆற்றில் கலக்கிறது. இந்த ஆற்றில் பல அணைகள் கட்டப்பட்டுள்ளன. இவை நீர் மின் ஆற்றல் பெற உதவுகின்றன.
# ஓரினோகோ

**ஓரினோக்கோ ** (*Orinoco*) தென் அமெரிக்காவில் ஓடுகின்ற நீளமுள்ள ஒரு ஆறாகும். **ஓரினோக்கியா** எனப்படும் இதன் நீரேந்து பிரதேசம் , பரப்பில் 76.3% வெனிசுவேலாவிலும் மிகுதி கொலொம்பியாவிலும் அமைந்துள்ளது. ஓரினோக்கோவும் அதன் துணை ஆறுகளும் வெனிசுவேலா மற்றும் கொலம்பியாவின் முதன்மை போக்குவரத்து தடமாக விளங்குகின்றன.
# நீலகேசி விருத்தியுரை

பத்தாம் நூற்றாண்டில் தோன்றிய நீலகேசி நூலுக்கு 14 ஆம் நூற்றாண்டில் தோன்றிய உரைநூல் **நீலகேசி விருத்தியுரை**. இந்த உரைநூலின் ஆசிரியர் சமய திவாகர வாமனமுனிவர். இதனால் இந்த உரைநூலுக்குச் **சமய திவாகர விருத்தி** என்னும் பெயரும் வழங்கலாயிற்று.
##### உரையின் பயன்கள்
- இறந்துபோன குண்டலகேசி நூலின் பாடல்கள் 20 கிடைத்துள்ளன.
- குண்டலகேசியின் கதை இதில் முழுமையாகச் சொல்லப்பட்டுள்ளது.
- குண்டலகேசி நூலின் ஆசிரியர் 'நாத குத்தனார்' என்பதையும் இவ்வுரை குறிப்பிடுகிறது
- பல இலக்கண சூத்திரங்கள் கிடைத்துள்ளன.
- பிம்பிசாரக் கதை, மானாவூர்ப் பதிகம் முதலான பௌத்த சமய நூல்கள் இவ்வுரையில் குறிப்பிடப்பட்டுள்ளன.  
##### உரையின் பாங்கு
பாடல்களுக்கான பொருள் வெளிப்படையாக இதில் எழுதப்படவில்லை. சமயக் கருத்துகள் மிகுதியாக விளக்கப்பட்டுள்ளன. வடமொழி நூல்கள் பல காட்டப்படுகின்றன. தொல்காப்பியம், நன்னூல் போன்ற இலக்கண நூல்களிம், அறநெறிச்சாரம், அருங்கலச் செப்பு போன்ற சமண நூல்களும் காட்டப்படுகின்றன. கொலை மறுத்தல் பற்றிக் கூறும் வெண்பாநூல் ஒன்றும் அதன் பாடல்கள் சிலவும் இதனுள் காட்டப்பட்டுள்ளன. 'ஈழம் அடிப்படுத்த தாடையாழ்வார் என்னும் போதி சத்துவர்' என்னும் பௌத்த முனிவர் இதில் குறிப்பிடப்பட்டுள்ளார்.
:மருவிய வினைகள் மாற்றா மாசினைக் கழுவி வீட்டை
:தருதலால் புனிதன் ஆக்கும் தன்மையால் புண்ணியமாமே
என்னும் மேருமந்திரப் பாடலைக் (95) காட்டி, "என்பது எம் ஓத்து" என்று இவ்வுரை குறிப்பிடுகிறது. இந்த உரை வடமொழி கலந்த மணிப்பிரவாள நடையில் உள்ளது.  
##### உரைநூலின் பாயிரப் பாடல்
:மெய்ந்நூல் நெறியை விளக்கி விளங்காப் பிடகம் முதல்
:பொய்ந்நூல் நெறிகளைப் போகத் துரந்தது பூதலத்தில்
:எந்நூலும் வல்லவர் ஏத்து சமயத்து இறைவன் கண்ட
:செம் **நீலகேசி விருத்தி** சமய திவாகரமே  
:அருகள் திரு அறத்து அன்பு செய்வாரும் அழிவழக்கால்
:பெருகும் துருநெறி பீடு அழிப்பாரும் இப் பேர் உலகில்
:பொருள் இன்றி நின்ற தமிழ்ப் புலவோர்க்குப் பொருளை எல்லாம்
:திரிவின்றிக் காட்டும் **சமயத் திவாகரம்** சேவிக்கவே.  
##### அடிக்குறிப்பு
# பிரதம மகா சங்கார கிருத்திய தாண்டவம்

**பிரதம மகா சங்கார கிருத்திய தாண்டவம்** என்பது சிவபெருமானின் எண்ணற்ற தாண்வடங்களில் ஒன்றாகும். இந்த தாண்டவம் மண் (பிருத்வி) முதல் சதாசிவம் வரையான படைப்புகள் அனைத்தையும் பராசக்தியுள் ஒடுக்கி, பின் பராசக்தியையும் தன்னுள் ஒடுக்கி ஆடும் தாண்டவமாகும். இது பிரதம மகா சங்கார கிருத்திய நடனம் எனவும் அறியப்பெறுகிறது. மேலும் கொடுகோட்டித் தாண்டவம் என்றும் கூறப்படுகிறது.
# பிரதம மகா சங்கார கிருத்திய தாண்டவம்

## கருவி நூல்

சைவ சமய சிந்தாமணி பக்கம் 68
# பாண்டரங்க தாண்டவம்

**பாண்டரங்க தாண்டவம்** சிவபெருமானின் எண்ணற்ற தாண்டவங்களில் ஒன்றாகும். இத்தாண்டவம் பாண்டரங்க நடனம் எனவும் அழைக்கப்படுகிறது.
# பாண்டரங்க தாண்டவம்

## தாண்டவக் காரணம்

திரிபுரத்தினை எரிக்க சிவபெருமான் தேரில் சென்றார். தேரின் சாரதியாக பிரம்ம தேவன் சென்றார். எனவே பிரம்ம தேவனை பிரிந்த சரஸ்வதி வருந்தினார். அந்த வருத்ததினை போக்குவதற்காக சிவபெருமான் திருநீறு அணிந்து ஆடிய தாண்டவம் இது.
# வீரட்டாகாச தாண்டவம்

**வீரட்டாகாச தாண்டவம்** சிவபெருமானின் எண்ணற்ற தாண்டவங்களில் ஒன்றாகும். இத்தாண்டவம் வீரட்டாகாச நடனம் எனவும் அழைக்கப்படுகிறது.
# வீரட்டாகாச தாண்டவம்

## தாண்டவக் காரணம்

படைப்பின் கடவுளான பிரம்மா பிரணவத்தின் பொருள் அறியாமல் இருந்தமையால் கோபம் கொண்ட முருகப் பெருமான், பிரம்மனை சிறையில் அடைத்தார். தேவர்கள் பிரம்மனை காக்க சிவபெருமானிடம் வேண்டியமையால், முருகப்பெருமானிடம் சிவன் சென்று பிரம்மனை விட்டுவிடுமாறும், பிரணவத்தின் பொருளை கூறுமாறும் கேட்டார். முருகப்பெருமானும் சிவகுருவாக இருந்து பிரவணத்தின் பொருளை சிவபெருமானுக்குக் கூறினார். இதனால் வீர மேலீட்டு சிவபெருமான் ஆடிய தாண்டவம் வீரட்டாகாச தாண்டவம் எனப்படுகிறது.
# பூசைக் கிரியைகள்

இந்து சமய ஆலயங்களில் இறைவனுக்கு செய்யப்படும் உபசாரங்கள் பூசைக் கிரியைகள் ஆகும். இந்த உபசாரங்கள் ஆகம விதிப்படி செய்யப்படுகின்றன. இது பூசை உபசாரம் என்றும் அறியப்பெறுகிறது.
# பூசைக் கிரியைகள்

## வகைகள்

இந்த பூசைக் கிரியைகள் பொதுவாக பஞ்சோபசாரம், தசோபசாரம், சோடசோபசாரம் என மூன்று வகைப்படும். இவ்வாறு மூன்று வகையான உபசாரமுறைகள் அல்லாமல் ஒன்று, இரண்டு, மூன்று, நான்கு, ஐந்து, ஏழு, பத்து, பன்னிரெண்டு, பதினாறு, முப்பத்து எட்டு, அறுபத்து நான்கு, எழுபத்து இரண்டு என எண்ணிக்கையில் அடிப்படையில் பல வகைகளாக உள்ளன.
# பூசைக் கிரியைகள்

## பஞ்சோபசாரம்

பஞ்சோபசாரம் என்பது ஐந்து வகையான உபசார முறைகளாகும். இவை பஞ்ச பூதங்களான நீர், நிலம், நெருப்பு, காற்று, ஆகாயம் ஆகியவற்றை சார்ந்து அமைகின்றன. பார்த்தியோபசாரம், சலியோபசாரம், நைசசோபசாரம், வாய்வியோசாரம், வைகாயசோபசாரம் ஆகியவை பஞ்சோபசாரங்களாகும்.
# பூசைக் கிரியைகள்

## தசோபசாரம்

தசோபசாரம் என்பது பத்து வகையான உபசார முறைகளை கொண்டதாகும். ஆவாகனம், தாபனம், சந்நிதானம், சந்திரோதனம், அவகுண்டனம், தேனுமுத்திரை, பாத்தியம் , ஆசமனியம், அருக்கியம், புட்பதானம் ஆகியவை தசோபசாரங்களாகும்.
# பூசைக் கிரியைகள்

## துவாதச உபசாரங்கள்

**துவாதச உபசாரங்கள்** என்பவை இந்துக் கடவுள்களுக்கு செய்யப்படும் பன்னிரெண்டு வகையான உபசாரங்களைக் குறிப்பதாகும். இவை பதினாறு வகையான உபசாரமுறையான சோடச உபசாரத்திலிருந்து ஆசனம் (இ௫க்கை) சுவாகதம் (வரவேற்றல்) வத்திரம் (ஆடை) பூசா (அணிகள்) ஆகியவை நீங்களாக உள்ள பன்னிரு உபசாரங்களாகும். இவ்வுபசார முறையானது த்வாதச உபசாரா எனவும் அழைக்கப்படுகிறது.
# பூசைக் கிரியைகள்

## சோடசோபசாரம்

சோடசோபசாரம் என்பது பதினாறு வகையான உபசார முறைகளை கொண்டதாகும். ஆவாகனம்,
ஆசனம், பாத்தியம், அர்க்கியம், ஆசமனம், மதுவர்க்கம், அபிடேகம், வத்திரம், யஞ்ஞோபவீதம், கந்தம், புட்பம், தூபம், தீபம், நைவேத்தியம்,
தாம்பூலம், நீராஞ்சனம் எனும் பதினாறு உபாசாரங்களை உள்ளடக்கியது சோடசோபசாரமாகும்.
# பூசைக் கிரியைகள்

## முப்பத்து இரண்டு உபசாரங்கள்

ஆசனம், சுவாகதம், பாத்யம், ஆசமனீயம், புய்ப்பம், கந்தம், தூபம், தீபம், அர்க்யம், ஆசமனீயம், சுநானம், ப்லோதம், வத்திரம், உத்தரீயம், ஆபரணம், உபவீதம், பாத்யம், ஆசமனீயம், புய்ப்பம்,கந்தம், தூபம், தீபம், ஆசமனீயம், அவிர்நிவேதனம், பானீயம், ஆசமனீயம், முகவாசம்,பலி, ப்ரணாமம், தட்சணை, புய்ப்பம், அஞ்சலி என்பன முப்பத்து இரண்டுவகையான உபசார முறைகளாகும்.
# பூசைக் கிரியைகள்

## சதுட்டி உபசாரங்கள்

சதுட்டி உபசாரங்கள் என்பது இந்துக் கடவுள்களுக்கு செய்யப்படும் அறுபத்து நான்கு உபசாரங்களை குறிப்பதாகும். இது சதுட்-சட்டி உபசார பூசை எனவும் அழைக்கப்படுகிறது. இப்பூசை முறையானது சக்தி வழிபாட்டிற்கு மட்டும் உரியதாகும்.
# தசோபசாரம்

**தசோபசாரம்** என்பது இந்து மதத்தில் இறைவனுக்கு செய்யப்படும் பத்துவகையான உபசார முறைகளாகும். வடமொழியில் தசம் என்பது பத்து என்ற எண்ணிக்கையை குறிக்கின்றது. உபசாரங்களை கிரியைகள் எனவும் கூறுவர், எனவே தசகிரியைகள் என்று மறுபெயரிட்டும் இது அழைக்கப்படுகிறது.  
தரோபசார பட்டியல் கீழே,.  
1. ஆவாகனம்
1. தாபனம்
1. சந்நிதானம்
1. சந்திரோதனம்
1. அவகுண்டனம்
1. தேனுமுத்திரை
1. பாத்தியம்
1. ஆசமனியம்
1. அருக்கியம்
1. புட்பதானம்
# தசோபசாரம்

## இவற்றையும் காண்க

- பூசைக் கிரியைகள்
- சோடசோபசாரம்
# விக்கிலீக்ஸ் கட்சி

**விக்கிலீக்ஸ் கட்சி** (*The Wikileaks Party*) என்பது ஆஸ்திரேலிய அரசியல் கட்சி ஆகும். இது விக்கிலீக்ஸ் தலைவர் ஜூலியன் அசாஞ்சு மூலம் தொடங்கப்பட்டது. ஆஸ்திரேலிய தேர்தல் ஆணையத்தால் அங்கீகாரம் பெற்ற இக்கட்சி, ஆஸ்திரேலிய நாடாளுமன்றத்தின் 2013 மேலவைத் தேர்தலில் போட்டியிட உள்ளது.  
2013 மார்ச் 23 இல் விக்கிலீக்ஸ் கட்சி ஆத்திரேலியத் தேர்தல் ஆணையத்திற்கு விண்ணப்பித்தது. இக்கட்சியில் ஏறத்தாழ 1300 பேர் பணம் செலுத்தும் உறுப்பினர்களாக உள்ளனர். இவர்களது விண்ணப்பம் ஏற்றுக் கொள்ளப்பட்டு 2013 சூன் 2 இல் அதிகாரபூர்வமாக அரசியல் கட்சியாக அங்கீகரிக்கப்பட்டது. ஆத்திரேலியாவின் நியூ சவுத் வேல்ஸ், விக்டோரியா, மேற்கு ஆஸ்திரேலியா ஆகிய மாநிலங்களில் மேலவைக்காகத் தனது வேட்பாளர்களை நிறுத்தும் என இக்கட்சி அறிவித்துள்ளது.
# தட்டடவு (பரதநாட்டியம்)

**தட்டடவு** பரதநாட்டியத்தின் அடவுகளில் ஒன்றாகும்.கால்களை தட்டி ஆடுவதால் தட்டடவு எனப் பெயர் பெற்றது.இது அப்பியாச அடவுகளில் முதன்மையானது ஆகும்.இவற்றின் மொத்த எண்ணிக்கை எட்டாகும்.தட்டடவு ஆயத்த நிலையான அரைமண்டியில் ஆடப்படும்.இவை அனைத்தையும் இடுப்பில் கையை வைத்தபடியே ஆடுவர்.இவை மூன்று காலங்களிலும் (வேகம்) ஆடப்படும்.
# தட்டடவு (பரதநாட்டியம்)

## தட்டடவுகளின் தாளமும் சொற்கட்டுகளும்

| தட்டடவுகள் | தாளம் | சொற்கட்டு |  |
| --- | --- | --- | --- |
| 1ம் தட்டடவு | ஆதி தாளம் | தெய்யா தெய் // |  |
| 2ம் தட்டடவு | ஆதி தாளம் | தெய்யா தெய் / தெய்யா தெய் // |  |
| 3ம் தட்டடவு | ரூபக தாளம் | தெய்யா தெய்யா தெய் / தெய்யா தெய்யா தெய் // |  |
| 4ம் தட்டடவு | ஆதி தாளம் | தெய்யா தெய்யா தெய்யா தெய் / தெய்யா தெய்யா தெய்யா தெய் // |  |
| 5ம் தட்டடவு | ஆதி தாளம் | தெய்யா தெய்யா தெய் தெய் தாம் / தெய்யா தெய்யா தெய் தெய் தாம் // |  |
| 6ம் தட்டடவு | ஆதி தாளம் | தெய் தெய் தாம் ; தெய் தெய் தாம் / தெய் தெய் தாம் ; தெய் தெய் தாம் // |  |
| 7ம் தட்டடவு | ஆதி தாளம் | தெய் தெய் தத்தத் தெய் தெய் தாம் / தெய் தெய் தத்தத் தெய் தெய் தாம் // |  |
| 8ம் தட்டடவு | ரூபக தாளம் | தெய் தெய் தெய் தெய் தித்தித் தெய் / தெய் தெய் தெய் தெய் தித்தித் தெய் // | } |
# நூற்றெட்டுத் திருப்பதிக் கோவை

**நூற்றெட்டுத் திருப்பதிக் கோவை** என்னும் நூல் 10 ஆம் நூற்றாண்டில் வாழ்ந்த வங்கிபுரத்தாய்ச்சி என்னும் பெண்புலவரால் இயற்றப்பட்ட வைணவ நூல். இது கோவை என்னும் சிற்றிலக்கியம் அன்று. 108 வைணவத் திருத்தலங்களைக் கோவைப்படுத்திப் பாடப்பட்ட நூல். இது நீண்ட கலிப்பாவால் ஆன நூல். ஆழ்வார்களின் பெயர்களும் இதில் தொகுக்கப்பட்டுள்ளன.
# சீலாந்து வேள்புலம்

**சீலாந்து வேள்புலம்** (*Principality of Sealand*) என்பது எச்எம் ரஃப்சு கோட்டை எனப்படும் இடத்தில் உள்ள ஒரு அங்கீகரிக்கப்படாத பிரதேசம் ஆகும். இது ஐக்கிய இராச்சியம், இங்கிலாந்தின் சஃபோக் கரையில் இருந்து 13 கி.மீ. தொலைவில் வடகடலில் உள்ள ஒரு முன்னாள் இரண்டாம் உலகப் போர்க்கால மவுன்செல் கடல் துறைகளில் ஒன்றாகும்.  
1967 முதல் பாடி ரோய் பேட்சு என்பவராலும், அவரது குடும்பத்தினராலும் இப்பகுதி ஆக்கிரமிக்கப்பட்டு சுதந்திரத் தனிநாடாகக் கோரப்பட்டது.  
சீலாந்து உலகின் மிகச் சிறிய நாடாக, அல்லது நுண் நாடாகக் கருதப்பட்டாலும், இது எந்தவொரு சுதந்திர நாடாலும் இதுவரையில் அங்கீகரிக்கப்படவில்லை. அப்போது வழக்கில் இருந்த பிராந்திய கடல் எல்லைக் கட்டுப்பாட்டின் படி, இப்பிரதேசத்தின் மீது உரிமை கோர இங்கிலாந்துக்கு அதிகாரம் இல்லை என இங்கிலாந்தின் நீதிமன்றம் ஒன்று தீர்ப்பு வழங்கியுள்ளது. இதனால், ஐக்கிய இராச்சியம், மற்றும் செருமனி ஆகியன *நடைமுறைப்படி* தம்மை அங்கீகரித்துள்ளதாக சீலாந்து அரசு கூறி வருகிறது.
# சீலாந்து வேள்புலம்

## சமயம்

ஆரம்பம் முதல் இங்கிலாந்து திருச்சபையைச் சார்ந்திருந்த சீலாந்து, 1997 ஆம் ஆண்டில் சமயச் சார்பற்ற நாடாகத் தன்னை அறிவித்துக் கொண்டது.
# கற்பூரகௌரம் கருணாவதாரம்

**கற்பூர கௌரம் கருணாவதாரம்** என்பது தொன்மையான சமஸ்கிருத ஸ்லோகமாகும். இது சைவர்களின் முழுமுதற் கடவுளான சிவனைக் குறித்து பாடப்பட்டுள்ளது. இந்த ஸ்லோகம் யஜுர் வேதத்திலிருந்து கண்டெடுக்கப்பட்டதாகும்.
# கற்பூரகௌரம் கருணாவதாரம்

## ஸ்லோகம்

தமிழெழுத்து முறையில்  
: கற்பூரகௌரம் கருணாவதாரம்
: சம்சாரசாரம் புஜகேந்திரஹாரம்
: சதாவசந்தம் இருதயாரவிந்தே
: பவம் பவானி சகிதம் நமாமி  
தேவநாகரி எழுத்து முறையில்  
: कर्पूरगौरम् करुणावतारम् |
: संसारसारम् भुजगेन्द्रहारम् ||
: सदा वसन्तम् हृदयारविन्दे |
: भवम् भवानि सहितम् नमामि ||
# சிவதிருமேனி அங்கவமைப்பியல்

**சிவதிருமேனி அங்கவமைப்பியல்** என்பது சைவர்களின் முழுமுதற்கடவுளான சிவபெருமானின் திருமேனியில் அமைந்திருப்பவைகளை பிரித்து அவற்றுக்கு பொருள்காணுதலாகும். சிவபெருமானுடைய திருமேனியை அங்கம், பிரத்தியங்கம், சாங்கம், உபாங்கம் என நான்கு பிரிவுகளாக பிரித்துள்ளனர் சைவர்கள்.
# சிவதிருமேனி அங்கவமைப்பியல்

## அங்கம்

- திருச்சிகை - ஞானத்தினை உடைவன் என்று குறிப்பது.
- திருமுடி - சிவானந்தத்தில் பரவசம் கொள்ளுதல்
- திருமுகம் - காண்பதனைத்தும் சிவமாய் தோன்றுவது.
- திருஇருதயம் - ஆன்மாக்களுக்கு மெய்ஞானம் வழங்குதல்
- சிரசு
# சிவதிருமேனி அங்கவமைப்பியல்

## பிரத்தியங்கம்

- காதுகள்
- கண்கள்
- நாசி
- வாய்
- கழுத்து
- புயம்
- மார்பு
- அதன் கீழ் உள்ள அனைத்தும்
# சிவதிருமேனி அங்கவமைப்பியல்

## சாங்கம்

- சூலம்
- மான்
- மழு
- வான்
- அக்கினி
- அங்குசம்
- பாசம் இன்ன பிற
-
# சிவதிருமேனி அங்கவமைப்பியல்

## உபாங்கம்

- உப வீதம்
- வஸ்திரம்
- மாலை
- ஆபரணங்கள்
- கந்தம் பிற
# சிவதிருமேனி அங்கவமைப்பியல்

## கருவி நூல்

சைவ சமய சிந்தாமணி பக்கம் 58
# சட்டிச்சாமியார் கோவில்

**சட்டிச்சாமியார் கோவில்** தமிழ்நாடு, இராமநாதபுரம் மாவட்டம் பரமக்குடி வட்டத்தில் கோபாலபட்டணம் கிராமத்தில் அமைந்துள்ளது.
# சட்டிச்சாமியார் கோவில்

## வரலாறு

சட்டிச்சாமியாரின் இயற்பெயர் நாராயண சுவாமி என்றும் அவர் பாஞ்சாலங்குறிச்சியைச் சார்ந்த மங்கம்மாள்புரம், சூரங்குடி பகுதியைச் சேர்ந்தவர் என்றும் அப்பகுதி மக்கள் கூறுகின்றனர். அவர் தம் மனைவி மக்களை விட்டுத் துறவியாக கோபாலபட்டணம் கிராமத்திற்கு மேற்கிலுள்ள காவனூர் கிராமத்தில் வாழ்ந்த தேவர் குலத்தைச் சேர்ந்த பெரியவர் ஒருவரிடம் வாழ்ந்து வந்தார். அப்பெரியவரின் இறப்பிற்குப் பின் சட்டிச்சாமியார் கோபாலபட்டணத்தில் வசிக்கலானார்.
# சட்டிச்சாமியார் கோவில்

## வாழ்க்கைமுறை

சட்டிச்சாமியார் தனக்கென எதுவும் சேமிக்காமல் அன்றைய உணவுக்காக திருவோடு மட்டும் கொண்டிருந்தார். போகும் வழியில் யார் களத்தில் நெல் அடிக்கிறார்களோ அவரிடம் நெல் வாங்கிக்கொள்வார். அவற்றைப் பறவைகளுக்கு வாரி இறைத்துவிட்டு மிஞ்சியதை பயிறு வகையாக மாற்றிக்கொண்டு தானும் உண்டு சிறு பிள்ளைகளிடம் பகிர்ந்து கொடுத்து விடுவார். அவருக்கு பசி எடுத்தால் மட்டும் திருவோட்டை ஏந்துவார், இல்லையெனில் எத்தனை நாட்களானாலும் யாரிடமும் எதுவும் கேட்க மாட்டார். அவர் ஒரு நாள் கூட குளித்ததே இல்லையாம், இருப்பினும் அவர் கடந்து செல்லும் போது அவர் உடல் முழுவதும் பன்னீர் வாடை வீசும் என்பார்கள். ஊரில் யாருக்கேனும் உடல் நிலை சரியில்லையென்றால இவரிடம் சொன்னால் உடனே குணமடைவார்கள் என்பது ஊர் மக்களின் நம்பிக்கை.
# சட்டிச்சாமியார் கோவில்

## ஜீவ சமாதி

சித்தர்கள் தங்களது மரணத்தை தனது சீடர்களிடம் முன் கூட்டி தெரிவித்து குறித்த நாளில், குறித்த நேரத்தில், உடலிலிருந்து உயிரை பிரித்துக்கொள்வர். இது தனது வாழ்நாளின் நீண்ட நெடுநாள் பயிற்சியின் மூலம் நடைமுறைச் சாத்தியம் (ஸ்ரீ மத் ராகவேந்திரா) என்பதற்கு தமிழகத்தில் நிறைய ஞானிகளின் ஜீவ சமாதிகள் உண்டு. அது போலவே சட்டிசாமிகள் தனது மரணத்தையும் முன்கூட்டியே அறிந்து ஊர் மக்களுக்கு முதல் நாளே சொல்லிவிட்டு தனது சடலத்தை காவனூரிலேயே அடக்கம் செய்ய வேண்டுமென கேட்டுக்கொண்டார். அவர் அறிந்து கூறியது போலவே அக்டோபர் இரண்டாம் தேதி (<small><sup>எந்த ஆண்டு?</sup></small>) உயிர் துறந்தார். அவர் இறப்பிற்குப் பின்பும் அவரது உடலில் உரோமங்கள் வளர்ந்ததாக ஊரார் கூறுகின்றனர்.
# சட்டிச்சாமியார் கோவில்

## கோவில் பணி

சட்டிச்சாமியாரின் வாழ்க்கை முறையைக் கண்ட கோபாலபட்டணத்தைச் சேர்ந்த சு.வீ. ஆறுமுகம் என்பவர் 1964-ல் கோவில் கட்டும் பணியைத் தொடங்கினார். திருவாடானையைச் சேர்ந்த ரெத்தினம் ஸ்தபதிகள் சட்டிச்சாமியாரின் திருஉருவச்சிலையை வடிவமைத்தவர். தற்போது கோவில் பணிகளை சு.வீ. ஆறுமுகனாரின் மகன் ஆ. ஆறுமுகம் செய்து வருகிறார். தற்போது கோவில் இடிக்கப்பட்டு புதுப்பிக்கும் பணி நடைபெற்று வருகிறது.
# ஆதார தலங்கள்

**ஆதார தலங்கள்** என்பவை மனிதனின் உடலிலுள்ள ஆறு ஆதாரங்களுக்கும் உரிய சிவத்தலங்களாகும். மூலாதாரம், சுவாதிட்டானம், மணிபூரகம், அநாகதம், விசுத்தி, ஆக்ஞை என்பன அந்த ஆறு ஆதாரங்களாகும்.  
1. திருவாரூர் மூலாதாரம்
1. திருவானைக்கா சுவாதிட்டானம்
1. திருவண்ணாமலை மணிபூரகம்
1. சிதம்பரம் அநாகதம்
1. திருக்காளத்தி விசுத்தி
1. காசி ஆக்ஞை  
| **சக்கரங்களின் பெயர்** | **அர்த்தம்** | **கோயில்** | **இருப்பிடம்** | **குறியீடு** |
| --- | --- | --- | --- | --- |
| ஆக்கினை
(Sanskrit: आज्ञा, *ājňā*, ) | புருவ மையத்தில் அமைந்துள்ளது. | சிதம்பரம் நடராசர் கோயில் | சிதம்பரம் (நகரம்) |  |
| விசுத்தி
(Sanskrit: विशुद्ध, Viśuddha) | தொண்டைப் பகுதியில் அமைந்துள்ளது | திருக்காளத்தி காளத்தியப்பர் கோயில் | திருக்காளத்தி காளத்தியப்பர் கோயில் |  |
| அனாகதம்
(Sanskrit: अनाहत, Anāhata) | நடுநெஞ்சுப்பகுதியில் அமைந்துள்ளது | காசி விசுவநாதர் கோயில் | வாரணாசி |  |
| மணிப்பூரகம்
(Sanskrit: मणिपूर, ) | தொப்புளில் அமைந்துள்ளது | அண்ணாமலையார் கோயில் | திருவண்ணாமலை |  |
| சுவாதிஷ்டானம்
(Sanskrit: स्वाधिष्ठान, Svādhiṣṭhāna) | தொப்புளின் கீழ் அமைந்துள்ளது. | திருவானைக்காவல் ஜம்புகேசுவரர் கோயில் | திருச்சிராப்பள்ளி |  |
| மூலாதாரம்
(Sanskrit: मूलाधार, Mūlādhāra) | முதுகெழும்பு முடியும் இடத்தில் அமைந்துள்ளது. | திருவாரூர் தியாகராஜர் கோயில் | திருவாரூர் | } |
# மகாமகம்

**மகாமகம்** (*Mahamaham*) என்பது பன்னிரண்டு ஆண்டுகளுக்கு ஒருமுறை வரும் இந்துப் பண்டிகையாகும். ஆண்டுதோறும் மாசித் திங்கள் மகம் நாளன்று மாசி மகம் விழா கொண்டாடப்படுகிறது. வியாழன் **சிம்ம ஓரையில்** பயணிக்கும் பொழுது, வரும் மாசி மகம் விழா **மாமகம்** ஆகும். இந்நிகழ்வு பன்னிரண்டு ஆண்டுகளுக்கு ஒருமுறை வருகிறது. பொதுவாக இந்தியாவில் இந்துக்களின் புனித நீராடல் என்பதானது நதிக்கரைகளில் மட்டுமே காணப்படும் நிகழ்வாகும். கும்பகோணத்தில் மட்டுமே புனித நீராடல் என்பதானது மாமகக் குளத்தில் நீராடுவதைக் குறிக்கும். இக்குளத்தில் நீராடுபவர் பொற்றாமரைக் குளத்திலும் நீராடிக் காவிரி நதிக்குச் செல்வது மரபாகும்.
# மகாமகம்

## பெயர்க்காரணம்

பல அவைகள் இணைந்தது பேரவை(பெருமை+அவை) ஆகும். பல மன்றங்கள் இணைந்தது மாமன்றம்(மா+மன்றம்) ஆகும். இது இடத்திற்கு. இதே போல காலத்திற்கும் உள்ளது. பல ஆண்டுகளிற்கு ஒரு முறை(இங்கு பன்னிரண்டு ஆண்டுகளிற்கு ஒரு முறை) வரும் மகம் நாளினை மாமகம்(மா+மகம்) என்றனர். மாமகத்தை பேச்சுவழக்கில் **மாமாங்கம்** என்றும் கூறுகின்றனர். மாமகம் என்ற சொல்லே பேச்சுவழக்கில் திரிந்து மாமாங்கம் என்றானது. மாமாங்கம் என்ற சொல் பன்னிரண்டு ஆண்டுகாலத்தைக் குறிக்கும் சொல்லாகவும் பயன்படுகிறது. இதை சங்கதமயப்படுத்தி **மஹாமஹம்** என்று அழைப்பர். இதை தமிழ்ப்படுத்தி **மகாமகம்** என்று அழைப்பர்.
# மகாமகம்

## மாமகம் புராணக் கதை

இந்துக்களால் புண்ணிய நதிகளென கருதப்படும் கங்கை, யமுனை, சரஸ்வதி, நர்மதை, காவேரி, சிந்து, கோதாவரி, சரயு, தாமிரபரணி ஆகிய நவநதிகளும் பக்தர்களின் பாவங்களை நீக்கும் பணியினால் அவை பாவங்களை கொண்டவைகளாயின. இப்பாவங்களை களைய சிவபெருமானிடம் வேண்டினார்கள். அதற்கு சிவபெருமான் "கும்பகோணத்தில் அக்னித் திக்கில் ஓர் தீர்த்தமுண்டு. அதில் குரு சிம்ம ராசியில் இருக்கும் போது வரும் மக நட்சத்திரத்துடன் கூடிய பவுர்ணமி நாளை மகாமக நாளென்பர். அந்நாளில் அத்தீர்த்தத்தில் முறைப்படி நீராடினால் உங்களின் பாவங்கள் நீங்கும்" என்றார். அதன்படி நதிகள் புனித நீராடி தங்கள் பாவங்களைப் போக்கிக் கொண்டன என்பது தொன்மக் கதையாகும்.  
இந்த மகாமக குளத்தினை நவகன்னிகளும், திசைத் தெய்வங்களும் உண்டாக்கின என்பதால் இந்த தீர்த்தம் மகாமக தீர்த்தம் என்றும் நவகன்னியர் தீர்த்தமென்றும் அழைக்கப்படுகின்றன.
# மகாமகம்

## மகாமகம் தொடர்புடைய சைவக் கோயில்கள்

சிவன் கைலாசத்திலிருந்து நவகன்னிகையரை மகாமகக் குளத்திற்கு அழைத்துவந்து பாவங்களைப் போக்கினார். அவ்வகையில் ஒரே நேரத்தில் 12 சைவக் கோயில்களின் சுவாமிகள் ஒரே இடத்தில் எழுந்தருளி தீர்த்தவாரி கொடுப்பது இக்குளத்தில் மட்டுமேயாகும். இந்நிகழ்வு வேறு எங்கும் கிடையாது. இக்கோயில்கள் மகாமகக்குளத்தில் தீர்த்தவாரி கொடுக்கும் கோயில்களாகும். இக்கோயில்களில் கோடீஸ்வரர் கோயில் மற்றும் அமிர்தகலசநாதர் கோயில் கும்பகோணம் நகரில் அண்மையில் உள்ளன. மற்ற 10 கோயில்களும் கும்பகோணத்தில் அமைந்துள்ளன.  
1. நவகன்னியர் அருள் பாலிக்கும் இடம் - காசி விஸ்வநாதர் கோயில்
1. அமிர்த கலசத்திலிருந்து குடமூக்கு தங்கிய இடம் - கும்பேஸ்வரர் கோயில்
1. வில்வம் விழுந்த இடம் - நாகேஸ்வரர் கோயில்
1. உறி (சிக்கேசம்) விழுந்த இடம் - சோமேஸ்வரர் கோயில்
1. பூணூல் (யக்ஞோபவிதம்) விழுந்த இடம் - கௌதமேஸ்வரர் கோயில்
1. தேங்காய்(நாரிக்கேளம்) விழுந்த இடம் - அபிமுகேஸ்வரர் கோயில்
1. சிவன் வேடுவ உருவத்துடன் அமிர்த கலசம் உடைக்க பாணம் எய்த இடம் - பாணபுரீஸ்வரர் கோயில்
1. புஷ்பங்கள் விழுந்த இடம் - கம்பட்ட விஸ்வநாதர் கோயில்
1. மற்ற உதிரி பாகங்கள் விழுந்த இடம் - ஏகாம்பரேஸ்வரர் கோயில்
1. அமிர்தத் துளிகள் விழுந்த இடம் - கோடீஸ்வரர் கோயில்(இக்கோயிலின் கிணறு)
1. சந்தனம் விழுந்த இடம் - காளஹஸ்தீஸ்வரர் கோயில்
1. அமிர்த கலசத்தின் நடுப்பாகம் விழுந்த இடம் - அமிர்தகலசநாதர் கோயில்
# மகாமகம்

## மகாமகம் தொடர்புடைய வைணவக் கோயில்கள்

மகாமகத்தின்போது கீழ்க்கண்ட வைணவக் கோயில்களின் சுவாமிகள் எழுந்தருளி காவிரி நதியில் தீர்த்தவாரி நடைபெறும். இதுவரை மகாமகம் 1518, 1529, 1541, 1553, 1565, 1577, 1589, 1600, 1612, 1624, 1636, 1648, 1660, 1672, 1683, 1695, 1707, 1719, 1731, 1743, 1755,1767, 1788, 1802, 1814, 1826, 1838, 1850, 1861, 1873, 1885, 1897, 1909, 1921, 1933, 1945, 1956, 1968, 1980, 1992, 2004 ஆகிய ஆண்டுகளில் நடைபெற்றுள்ளன.  
அகம் என்றால் பாவம் என்று ஒரு பொருள் உண்டு. மா என்றால் அணுகாது என்று பொருள். எனவே, மாஅகம்=மாகம் (மாமகம்-மிகப்பெரிய பாவ நீக்கம்).
# மகாமகம்

## 15ஆம் நூற்றாண்டு மகாமகம்

திருச்சிராப்பள்ளி திருவானைக்கா கோவிலில் உள்ள விஜயநகரப் பேரரசின் குறுநில மன்னான தெலுங்குச் சோழன் வாலக காமயர் அக்கலராசருக்குரிய கல்வெட்டில் திருவானைக்கா கோவிலிலிருக்கும் அகிலாண்ட நாயகியருக்குத் தினமும் அமுது படைக்க வெண்கோகொண்கொடி என்னும் கிராமத்தில் ஒரு வேலி நிலம் தானமாக தரப்பட்டுள்ளதாகக் கூறப்பட்டுள்ளது. இக்கல்வெட்டின் காலம் பொ.ஊ. 1482 மாசி மாதம் ஒன்பதாம் தியதி ஞயிற்றுக்கிழமை. அன்று மகாமகப் புண்ய காலமாகும்.
# மகாமகம்

## 16ஆம் நூற்றாண்டு மகாமகம்

கிருஷ்ணதேவராயர் கொண்டாடிய மகாமகம் தொடர்பாக இரு வெவ்வேறு நாள்கள் குறிப்பிடப்படுகின்றன. பொ.ஊ. 1517 தை மாதம் 6ஆம் தேதி வெள்ளிக்கிழமை விஜயநகரமன்னர் கிருஷ்ணதேவராயர் (பொ.ஊ. 1509-1929) திருப்பதிக்குச் சென்று திருவேங்கடநாதனைத் தரிசித்தார். பிறகு கும்பகோணத்திற்குச் சென்று மாசி மாதம் 12ஆம் தேதி வெள்ளிக்கிழமை மகாமகப் புண்ய காலத்தில் மகாமகக் குளத்தில் நீராடினார். பொ.ஊ. 1518ஆம் ஆண்டு பிப்ரவரி மாதம் 24ஆம் தேதி புதன்கிழமை கும்பகோணத்தில் நடந்ததாகவும், அன்று கிருஷ்ணதேவராயர் மகாமகக்குளத்தில் நீராடி பொன்னும் பொருளும் வாரி வழங்கியதாகவும் கல்வெட்டுக்களின் மூலமாகத் தெரியவருகிறது.